CELEX: 32009R0718
Language: hu
Date: 2009-08-04 00:00:00
Title: A Bizottság 718/2009/EK rendelete ( 2009. augusztus 4. ) egyes áruk Kombinált Nómenklatúra szerinti besorolásáról

7.8.2009   
            
            
               HU
            
            
               Az Európai Unió Hivatalos Lapja
            
            
               L 205/7
            
         
      A BIZOTTSÁG 718/2009/EK RENDELETE
   
   (2009. augusztus 4.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) alapján – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdése alapján – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. augusztus 4-én.
      
         
            a Bizottság részéről
         
         Ján FIGEĽ
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Négykerekű gépjármű, két darab 12 V-os, újratölthető akkumulátorral működő villanymotorral. A jármű körülbelül 48 cm széles, 99 cm hosszú, 58 cm magas (lehajtott helyzetben lévő háttámla esetén), össztömege akkumulátor nélkül körülbelül 34,5 kg (maximális teherbírása körülbelül 115 kg).
                              A jármű az alábbi jellemzőkkel rendelkezik:
                              
                                          —
                                       
                                       
                                          az elülső és a hátsó részt összekötő vízszintes alap,
                                       
                                    
                                          —
                                       
                                       
                                          kisméretű (körülbelül 2,5 × 19,0 cm) kerekek defektmentes gumiabroncsokkal,
                                       
                                    
                                          —
                                       
                                       
                                          kartámasz és kapaszkodó nélküli, két magasságfokozatba állítható ülés, és
                                       
                                    
                                          —
                                       
                                       
                                          lehajtható kormányoszlop.
                                       
                                    A kormányoszlop egy, gyújtáskapcsolót, dudát, akkumulátor-töltéskijelzőt és a maximális sebesség beállítására szolgáló gombot magában foglaló kis vezérlőegységet tartalmaz.
                              A jármű két, gyorsításra, fékezésre és hátramenetbe kapcsolásra alkalmas, hüvelykujjal működtetett karral rendelkezik. A jármű hátsó részén a felborulás megelőzésére szolgáló borulásgátló kerekek vannak. A jármű elektromos kettős fékrendszerrel van ellátva.
                              Teljesen feltöltött akkumulátorokkal körülbelül 16 kilométer maximális távolság megtételére és körülbelül 6,5 km/h maximális sebesség elérésére képes.
                              A jármű négy könnyű alkotóelemre bontható. Otthoni, járdán és közterületen való használatra, bevásárláshoz és hasonló tevékenységekhez tervezték.
                              
                                  (1) Lásd az 1. képet.
                           
                        
               
                  8703 10 18
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8703, a 8703 10 és a 8703 10 18 KN-kód szövege határozza meg.
                  A jármű a személyszállításra szolgáló járműveknek egy speciális típusa.
                  Nem sorolható a 8713 vtsz. alá, mert nem kifejezetten a fogyatékos személyek szállítására tervezték, és nem rendelkezik fogyatékosságot csökkentő különleges tulajdonságokkal. (Lásd még a 8713 vtsz.-hoz tartozó HR Magyarázatot, valamint a 8713 90 00 alszámhoz tartozó KN Magyarázatot).
                  Ezért a járművet a 8703 10 18 KN-kód alá, elsősorban személyszállításra tervezett gépjárműként kell besorolni.
               
            
                  
                              2.
                           
                           
                              Háromkerekű gépjármű, két darab 12 V-os, újratölthető akkumulátorral működő villanymotorral. A jármű körülbelül 61 cm széles, 120 cm hosszú, 76 cm magas (lehajtott helyzetben lévő háttámla esetén), össztömege akkumulátor nélkül körülbelül 46 kg. Maximális teherbírása körülbelül 160 kg.
                              A jármű az alábbi jellemzőkkel rendelkezik:
                              
                                          —
                                       
                                       
                                          az elülső és a hátsó részt összekötő vízszintes alap,
                                       
                                    
                                          —
                                       
                                       
                                          kisméretű (körülbelül 8,9 × 25,4 cm) kerekek defektmentes gumiabroncsokkal,
                                       
                                    
                                          —
                                       
                                       
                                          három magasságfokozatba állítható ülés kartámasszal és kapaszkodóval, és
                                       
                                    
                                          —
                                       
                                       
                                          lehajtható kormányoszlop.
                                       
                                    A kormányoszlop egy, akkumulátormérőt, egy gyújtáskapcsolót, világításkapcsoló gombokat, dudát és a maximális sebesség beállítására szolgáló gombot magában foglaló kis vezérlőegységet tartalmaz.
                              A jármű két, gyorsításra, fékezésre és hátramenetbe kapcsolásra alkalmas, hüvelykujjal működtetett karral rendelkezik. A jármű hátsó részén a felborulás megelőzésére szolgáló borulásgátló kerekek vannak. A jármű elektromos kettős fékrendszerrel van ellátva.
                              Teljesen feltöltött akkumulátorokkal körülbelül 40 kilométer maximális távolság megtételére és körülbelül 8 km/h maximális sebesség elérésére képes.
                              A jármű hét könnyű alkotóelemre bontható. Otthoni, járdán és közterületen való használatra, bevásárláshoz és hasonló tevékenységekhez tervezték.
                              
                                  (1) Lásd a 2. képet.
                           
                        
               
                  8703 10 18
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8703, a 8703 10 és a 8703 10 18 KN-kód szövege határozza meg.
                  A jármű a személyszállításra szolgáló járműveknek egy speciális típusa.
                  Nem sorolható a 8713 vtsz. alá, mert nem kifejezetten a fogyatékos személyek szállítására tervezték és nem rendelkezik fogyatékosságot csökkentő különleges tulajdonságokkal. (Lásd még a 8713 vtsz.-hoz tartozó HR Magyarázatot, valamint a 8713 90 00 alszámhoz tartozó KN Magyarázatot).
                  Ezért a járművet a 8703 10 18 KN-kód alá, elsősorban személyszállításra tervezett gépjárműként kell besorolni.
               
            
         
      
                  
                     
               
               
                  
                     
               
            
         (1)  A képek csupán tájékoztató jellegűek.